**2021 m. gruodžio 13-14 d. UAB „Visagino energija“ skelbia ir vykdo nekilnojamojo turto pardavimą elektroninio aukciono būdu specialioje interneto svetainėje www.evarzytynes.lt**

|  |  |  |
| --- | --- | --- |
| 1. | ***Aukciono organizatorius*** | |
| UAB “Visagino energija”, įmonės kodas 110087517, buveinė Taikos pr. 26A, 31002 Visaginas (toliau – **Bendrovė, Aukciono organizatorius**).  Aukciono organizatorius yra PVM mokėtojas. | |
| 2. | ***Aukciono vykdymo būdas*** | |
| Vykdomas elektroninis aukcionas, aukciono dalyviams internetu registruojantis VĮ Registrų centro administruojamoje specialiojoje svetainėje[**www.evarzytynes.lt**](http://www.evarzytynes.lt)  Aukciono numeris elektroninių aukcionų informacinėje sistemoje 219141 | |
| 3. | ***Informacija apie parduodamą turtą*** | |
| **Parduodamas turtinis kompleksas, esantis Sandėlių g. 3, Karlų k., Visagino savivaldybė, susidedantis iš šių objektų (toliau – Turtas):**  **Pastatas- Mechaninės dirbtuvės:** unikalus Nr. 4599-8009-6014, bendras plotas 3297,63 kv. m, sienos – gelžbetonio blokai, stogo danga- ruberoidas, paskirtis – gamybos, pramonės, statybos pabaigos metai 1980. **Pastatas-Administracinis**: unikalus Nr. 4599-8009-6025, bendras plotas 1130,30 kv. m, sienos – plytos, stogo danga- ruberoidas, paskirtis – administracinė, statybos pabaigos metai 1980. **Pastatas- Kontrolės punktas:** unikalus Nr. 4599-8009-6036, bendras plotas 27,58 kv. m, sienos – plytos, stogo danga- ruberoidas, paskirtis – kita, statybos pabaigos metai 1980. **Pastatas-Sandėlis:** unikalus Nr. 4599-8009-6058, bendras plotas 1077,08 kv. m, sienos – gelžbetonio blokai, stogo danga- ruberoidas, paskirtis – sandėliavimo, statybos pabaigos metai 1980. **Kiti inžineriniai statiniai-Kiemo statiniai** unikalus Nr. 4599-8009-6103, aprašymas- takai, tvora, atviros aikštelės įrangai sudėti, paskirtis – kiti inžineriniai statiniai, statybos pabaigos metai 1980.  **Turtas parduodamas kaip turtinis kompleksas (visi objektai kartu).**  Turtas nėra areštuotas, įkeistas ar kitaip suvaržytas, jis nėra teisminio ginčo objektas.  **Žemės sklypas:** Žemės sklypas kuriame yra Turtas nuosavybės teise priklausoLietuvos Respublikai. Sklypo unikalus Nr. 4400-1591-0120, plotas 1,9579 ha, paskirtis ir naudojimo būdas - kita, pramonės ir sandėliavimo objektų teritorijos. Specialiosios žemės naudojimo sąlygos: šilumos ir karšto vandens tiekimo tinklų apsaugos zonos (III skyrius, dvyliktasis skirsnis), plotas 0,2188 ha; elektros linijų apsaugos zonos (III skyrius, ketvirtasis skirsnis), plotas 0,3604 ha; vandentiekio, lietaus ir fekalinės kanalizacijos tinklų ir įrenginių apsaugos zonos (III skyrius, vienuoliktasis skirsnis), plotas 0,3019 ha. Sklype yra pastatas AB „Energijos skirstymo operatorius“ nuosavybė (unikalus Nr. 4599-8009-6047).  Žemės sklypas Bendrovės valdomas 2008-12-29 sudarytos nuomos sutarties pagrindu (nuomos sutarties terminas – 72 metai). Yra gautas 2021-09-30 Nacionalinės žemės tarnybos sutikimas perleisti valstybinės žemės sklypo nuomos teisę. | |
| 4. | ***Parduodamo turto apžiūros laikas ir sąlygos*** | |
|  | Už turto apžiūrą atsakingas asmuo – aprūpinimo direktorius Rimantas Niparavičius, tel. (8 386) 25904, mob. (8 656) 07704, r\_niparavicius@visaginoenergija.lt.  Turto apžiūra galima, iš anksto susitarus šiame punkte nurodytais kontaktais. | |
| 5. | ***Turto kaina ir varžymosi sąlygos*** | |
| 5.1. | Pradinė Turto kaina | 162 100 Eur**be PVM** |
| 5.2. | Kainos didinimo intervalas | 1 000 Eur **be PVM** |
| 5.3. | Aukciono dalyvio įmokos: | |
| 5.3.1. | Aukciono dalyvio registravimo mokestis | 100 Eur**su PVM** |
| 5.3.2. | Aukciono dalyvio garantinio įnašo dydis | 16 000 Eur**be PVM** |
| 5.4. | Aukcionu metu varžomasi nurodant kainą **be PVM**. Aukciono laimėtojui, kuris yra ne PVM mokėtojas prie galutinės pardavimo kainos nebus priskaičiuojamas PVM, o aukciono laimėtojui, kuris yra PVM mokėtojas prie galutinės pardavimo kainos bus priskaičiuotas 21 % PVM. | |
| 6. | ***Banko sąskaita į kurią turi būti sumokamos aukciono įmokos bei atsiskaitoma už perkamą Turtą*** | |
| Gavėjas - UAB “Visagino energija”  Banko sąskaitos numeris - LT807044060002620762  Bankas - AB SEB bankas  Mokėjimo paskirtis - Aukciono dalyvio įmokos (-ų) pavadinimas  Įmokos turi būti sumokėtos **(lėšos įskaitytos į nurodytą banko sąskaitą)** iki aukciono dalyvio registracijos interneto svetainėje www.evarzytynes.lt. Įmokos gali būti mokamos vienu mokėjimu. | |
| 7. | ***Aukciono organizatoriaus kontaktinis asmuo, atsakingas už informacijos teikimą*** | |
| Rimantas Niparavičius, tel. (8 386) 25904, r\_niparavicius@visaginoenergija.lt, Dūkšto kelias 17, Karlų k. Visagino savivaldybė. | |
| 8. | ***Aukciono dalyvių registracija*** | |
|  | **Elektroninio aukciono dalyvių registracija vyks** internetu VĮ Registrų centro administruojamoje specialiojoje svetainėje www.evarzytynes.lt **nuo 2021 m. gruodžio 02 d. 00:00:00 iki 2021 m. gruodžio 08 d. 23:59:59.**  Asmuo, ketinantis dalyvauti elektroniniame aukcione, privalo užsiregistruoti į elektroninį aukcioną e-varžytynių sistemoje. Registracija leidžiama tik nurodytu registracijos laikotarpiu prie sistemos prisijungusiam naudotojui. Asmuo, pradėdamas registraciją į elektroninį aukcioną, turi būti sumokėjęs aukciono dalyvio įmokas.  Asmuo registruodamasis dalyvauti aukcione privalo susipažinti su elektroninio aukciono vykdymo taisyklėmis, Aukciono organizatoriaus aukcionų vykdymo informacinių technologijų priemonėmis taisyklėmis ir kitais aukcionui taikytinais reikalavimais. | |
| 9. | ***Aukciono data, vieta, laikas*** | |
| Elektroninis aukcionas vyks internetu VĮ Registrų centro administruojamoje specialiojoje svetainėje www.evarzytynes.lt **nuo 2021 m. gruodžio 13 d. 09:00:00 iki 2021 m. gruodžio 14 d. 13:59:59.** | |
| 10. | ***Atsiskaitymo už nupirktąTurtą terminas ir tvarka, sutarties sudarymas ir kitos įsipareigojimų užtikrinimo priemonės*** | |
| 10.1. | Visą nupirkto Turto kainą aukciono laimėtojas turi sumokėti **(lėšos įskaitytos į 8 p. nurodytą banko sąskaitą)** iki Turto pirkimo – pardavimo sutarties pasirašymo. Aukciono laimėtojo sumokėtas garantinis įnašas įskaitomas kaip dalinė įmoka už įsigytą turtą. | |
| 10.2. | Pasibaigus elektroniniam aukcionui, specialioje interneto svetainėje paskelbiama kaina, už kurią parduotas aukciono objektas (be PVM), laimėtojui išsiunčiamas elektroninis pranešimas apie laimėtą aukcioną, o nelaimėjusiems dalyviams išsiunčiamas pranešimas apie tai, kad jie aukciono nelaimėjo. | |
| 10.3. | Aukciono laimėtojui per 5 (penkias) darbo dienas nuo įvykusio aukciono išsiunčiamas pranešimas apie sprendimo sudaryti Turto pirkimo – pardavimo sutartį (toliau -Sutartis) priėmimą.  Su aukciono laimėtoju bus sudaroma notarinės formos Sutartis per 30 (trisdešimt) dienų nuo aukciono pabaigos. Dėl pagrįstų priežasčių (pvz., reikalingas papildomas laikas kreditoriaus sutikimui gauti, žemės savininko sutikimui/pareiškimui ar kitam dokumentui gauti ir pan.) šis terminas Aukciono organizatoriaus sprendimu gali būti pratęstas. | |
| 10.4. | Sutarties sudarymo išlaidas, įskaitant atlyginimą notarui, kitas notarinių veiksmų atlikimo išlaidas bei išlaidas susijusias su duomenų patikrinimais valstybės registruose ir Turto registravimu apmoka aukciono laimėtojas. | |
| 10.5. | Jei per 10.3. punkte nurodytą terminą Sutartis nesudaroma dėl aukciono laimėtojo kaltės, aukciono dalyvio neatitikimo aukciono sąlygoms ar kitų nuo aukciono dalyvio priklausančių aplinkybių, laikoma, kad aukciono laimėtojas atsisakė sudaryti Sutartį. Šiuo atveju:   1. 5 punkte nurodytas aukciono dalyvio garantinis įnašas negrąžinamas yra laikomas aukciono laimėtojo mokėtina bauda Aukciono organizatoriui, padengianti jo minimalius nuostolius susijusius su aukciono organizavimu/ vykdymu ir kt., kurių Aukciono organizatorius neprivalo įrodinėti; 2. Aukciono dalyvis turės sumokėti kainų skirtumą, jeigu naujame aukcione Turtas bus parduotas už mažesnę kainą negu ta, kurios nesumokėjo šis aukciono dalyvis; 3. Aukciono dalyvis netenka teisės toliau dalyvauti to paties aukciono objekto pirkime. | |
| 10.6. | Sutartis negalės būti sudaryta su Bendrovės darbuotoju bei priežiūros ir valdymo organų nariu ar su jais susijusiais (artimais) asmenims (sutuoktiniai, sugyventiniai, partneriai, kai partnerystė įregistruota teisės aktų nustatyta tvarka, tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai ar partneriai). | |
| 11. | ***Kitos aukciono sąlygos*** | |
| 11.1. | Jei koks nors aukciono dalyvio neatitikimas aukciono sąlygoms Aukciono organizatoriui paaiškėja po aukciono dalyvio įregistravimo, Aukciono organizatorius turi teisę neleisti jam toliau dalyvauti aukcione. | |
| 11.2. | Aukciono dalyviams, nepripažintiems laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą, bet neįregistruotiems aukciono dalyviais, garantiniai įnašai grąžinami per 5 darbo dienas po aukciono pabaigos. | |
| 11.3. | Aukciono dalyvio registravimo mokestis negrąžinamas ir neįskaitomas į turto pardavimo kainą, išskyrus Aukciono organizatoriaus aukcionų vykdymo informacinių technologijų priemonėmis taisyklėse numatytus atvejus. | |
| 11.4. | Aukciono organizatorius tvarko aukciono dalyvių ir/arba aukciono dalyvius atstovaujančių darbuotojų ar kitų jų įgaliotų asmenų asmens duomenis aukcionų vykdymo ir pirkimo – pardavimo sutarčių sudarymo ir vykdymo tikslu. Daugiau informacijos apie asmens duomenų tvarkymą, duomenų subjektų teisių įgyvendinimą, taip pat duomenų apsaugos pareigūno kontaktiniai duomenys pateikiama interneto adresu <https://www.visaginoenergija.lt/> | |
| 11.5. | Su aukcioną laimėjusiu dalyviu pasirašius Turto pirkimo – pardavimo sutartį, informacija apie sudarytą pirkimo pardavimo sutartį (Turtas, adresas, sutarties pasirašymo data, pardavimo kaina, aukciono laimėtojas (fizinis ar juridinias asmuo, jei tai juridinis asmuo – jo pavadinimas) skelbiama Bendrovės interneto svetainėje. Toks paskelbimas nėra laikomas konfidencialios informacijos ir/arba asmens duomenų apsaugos pažeidimais ir atitinka Lietuvos Respublikos teisės aktų reikalavimus. | |